JY LEES NOU Vaarwel, binnebrandenjin
Volkswagen het in Desember 2018 aangekondig hy sal sy laaste binnebrandenjin teen 2026 bou – en tot dan ook net in beperkte getalle. Die maatskappy het onderneem om die Paryse teenbesoedelingsooreenkoms van 2015 na te kom deur voortaan op elektriese voertuie te fokus.
Volkswagen is reeds besig met stappe om binnebrandenjins uit te faseer en hoop om oor vyf jaar in alle erns in elektriese aandrywingstelsels te belê. ’n Bedrag van €44 miljard (sowat R715 miljard) is opsy gesit vir dié gedaanteverwisseling, en volgens Volkswagen se hoof van strategieë, Michael Jost, gaan hulle veral fokus op selfry- en deeltitelvoertuie.
Europese motorvervaardigers het die afgelope paar jaar begin agter raak met Chinese vervaardigers wat elektriese aandrywing gretig omarm het, ’n saak waaraan Volkswagen nou ernstig iets wil doen.
Lees al die nuusbrokkies wat in ons Februarie-uitgawe verskyn hier.
Meer oor: februarie 2019| weg ry & sleep| nuusbrokkies
Nissan-rytoets: Makro & Micra
Dís hoe turbodiesels skade ly